শৈশবকালেই ক্রিকেটের প্রতি আসক্ত ছিলেন জনস্টন। পিতার দুগ্ধজাত খামারের পাশে বড় ভাই অ্যালানের সাথে ঐ সময়ে ক্রিকেট খেলতেন তিনি। কোল্যাক ডিস্ট্রিক্ট অ্যাসোসিয়েশনে বিকসের স্থানীয় দল প্রতিদ্বন্দ্বিতায় অবতীর্ণ হতো। কিন্তু, দলটি মাঝে-মধ্যেই পূর্ণাঙ্গ দলে পরিণত করতে বেশ বেগ পেতে হতো। ফলশ্রুতিতে, নিজ বিদ্যালয়ের শিক্ষক মহোদয় কর্তৃক বড় ভাইয়ের সাথে তাকেও মাত্র ১২ বছর বয়সেই খেলায় অংশগ্রহণের জন্য আমন্ত্রণ জানানো হয়। অভিষেক খেলাটি নিশ্চিত ড্রয়ে পর্যবসিত হবার পূর্বক্ষণে চূড়ান্ত ওভারে তাকে বোলিং করানো হলে তিনি উইকেট মেইডেন লাভ করেন।

১৯ বছর বয়সে ভিক্টোরিয়ার পক্ষে শেফিল্ড শীল্ডে কুইন্সল্যান্ডের বিপক্ষে খেলার জন্য মনোনীত হন। কিন্তু পার্ল হারবার আক্রমণের কারণে খেলাটি বাতিল হয়। বড় ভাইয়ের সাথে তিনিও রয়্যাল অস্ট্রেলিয়ান এয়ার ফোর্সে যোগ দেন। অস্ট্রেলিয়ার উত্তরাংশে রাডার টেকনিশিয়ান হিসেবে চার বছর কাজ করেন। এ প্রশিক্ষণ শিবিরে প্রথমবারের মতো কিথ মিলারের সাথে তার স্বাক্ষাৎ হয়। জনস্টন বিদেশে স্থানান্তরিত না হলেও অ্যালানের বিদেশে নিযুক্তি ঘটে ও আয়ারল্যান্ডে বিমানের মুখোমুখি সংঘর্ষে নিহত হন।

দ্বিতীয় বিশ্বযুদ্ধের পূর্বে জনস্টন স্লো-মিডিয়াম ও বামহাতি অর্থোডক্স স্পিন বোলার ছিলেন। কিন্তু, অনুশীলনীতে সাবেক অস্ট্রেলীয় অধিনায়ক জ্যাক রাইডারকে গতিসম্পন্ন বল করতেন। এরফলে রাইডার তাকে পেস বোলার হিসেবে গড়ে তুলতে উৎসাহিত করেন।

প্রারম্ভিক জীবন
সম্মাননা
খেলোয়াড়ী জীবন
ব্যক্তিগত জীবন